
Kreenholmi tn 14c,  Kreenholmi tn 14d, Kreenholmi tn 20, 

Paul Kerese tn 23c, Paul Kerese tn 23e, Paul Kerese tn 23f 

maa-alade detailplaneeringu vastuvõtmine ja 

avaliku väljapaneku korraldamine
1. Asjaolud ja menetluse käik

Detailplaneeringu algatamise ettepaneku esitas OÜ Larossa Grupp ning planeering algatati Narva Linnavolikogu 25.02.2016 otsusega nr 43 “Kreenholmi tn 14c,  Kreenholmi tn 14d, Kreenholmi tn 20, Paul Kerese tn 23c, Paul Kerese tn 23e, Paul Kerese tn 23f maa-alade detailplaneeringu koostamise algatamine“.

Vastuvõtmisele esitatud detailplaneeringu lahendus näeb ette olemasolevate kinnistute Kreenholmi tn 14c (51101:005:0049), Kreenholmi tn 14d (51101:005:0050), Kreenholmi tn 20 (51101:005:0043), P. Kerese tn 23c (51101:005:0064), P. Kerese tn 23e (51101:005:0062), P. Kerese tn 23f (51101:005:0063) liitmist üheks kinnistuks (aadressi ettepanek Kreenholmi tn 20). Moodustatud kinnistu on ette nähtud hoonestada lisaks olemasolevatele ehitistele ühe kuni kahekordse äri- ja tootmishoonega (ehitusalune pind 535 m²) ning ühekordse tootmishoonega (ehitusalune pind 375 m²). Kinnistu lõunaosasse (kahe uushoonestuse vahele) on ette nähtud parkimisala 8 autole. Säilivad olemasolevad juurdepääsud P. Kerese tänav J1 tänavalt läbi kinnistute Kreenholmi 18a, Kreenholmi 18 (määratakse teeservituut laiusega 5 m). Detailplaneeringuga lahendatakse maa-ala heakorrastus ja haljastus (minimaalset 10%) ning määratakse tehnovõrkude asukohad.

Kehtiva Narva linna üldplaneeringu järgi on antud ala maakasutuse sihtotstarbeks tootmismaa. Vastuvõetav detailplaneering ei too kaasa kehtiva Narva linna üldplaneeringu muutmise ettepanekut.

Samuti on Narva linna üldplaneeringu menetluse käigus koostatud keskkonnamõju strateegilise hindamise aruanne. Kuna algatatav Kreenholmi tn 14c, Kreenholmi tn 14d, Kreenholmi tn 20, Paul Kerese tn 23c, Paul Kerese tn 23e, Paul Kerese tn 23f maa-alade detailplaneering ei too eeldatavalt kaasa kehtiva Narva linna üldplaneeringu muutmise ega täpsustamise ettepanekut, siis eraldi KSH koostamine pole nõutav. 

Detailplaneeringu maa-ala asub Narva linnas Kreenholmi linnaosas ning selle planeeringuala pindala on ca 0,5 ha.

Planeering on kooskõlastatud lähteseisukohtades loetletud asutustega ja isikutega. 28.04.2015 kooskõlastas Narva Linnavalitsuse Arhitektuuri- ja Linnaplaneerimise Amet TÜ Merelähedane poolt koostatud Kreenholmi tn 14c,  Kreenholmi tn 14d, Kreenholmi tn 20, Paul Kerese tn 23c, Paul Kerese tn 23e, Paul Kerese tn 23f maa-alade detailplaneeringu (töö nr 151015).
2. Õiguslikud alused
2.1. Planeerimisseaduse § 134 kohaselt pärast detailplaneeringu kooskõlastamist teeb planeeringu koostamise korraldaja detailplaneeringu vastuvõtmise otsuse, millega kinnitab, et detailplaneering vastab õigusaktidele ja valla või linna ruumilise arengu eesmärkidele.
2.2. Narva linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Kreenholmi tn 14c,  Kreenholmi tn 14d, Kreenholmi tn 20, Paul Kerese tn 23c, Paul Kerese tn 23e, Paul Kerese tn 23f maa-alade detailplaneering pindalaga ca 0,5 ha, TÜ Merelähedane töö nr 151015 (vastavalt lisatud detailplaneeringu põhijoonisele – Lisa 1), ning korraldada detailplaneeringu avalik väljapanek. 
4. Rakendussätted

4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teateid, ning ka Ametlikes Teadeannetes ja detailplaneeringu koostamise korraldaja veebilehel.
4.2. Käesolev otsus jõustub teatavakstegemisest.

4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

